SET บ่ายรูดหนัก! ลบเกือบ 10 จุด กระหน่ำขาย AOT-กลุ่มแบงก์
SET บ่ายรูดหนัก! ลบเกือบ 10 จุด กระหน่ำขาย AOT-กลุ่มแบงก์ โดย ล่าสุด ณ เวลา 15.21น. อยู่ที่ 1,562.28จุด ลบ 9.96จุด หรือ 0.63% สูงสุดที่ 1,574.91 จุด ต่ำสุดที่ 1,560.67จุด มูลค่าการซื้อขาย 4.41หมื่นล้านบาท
15 ก.พ. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 15.21 น. อยู่ที่ 1,562.28 จุด ลบ 9.96 จุด หรือ 0.63% สูงสุดที่ 1,574.91 จุด ต่ำสุดที่ 1,560.67 จุด มูลค่าการซื้อขาย 4.41 หมื่นล้านบาท
สำหรับปัจจัยที่ส่งผลให้ดัชนีปรับตัวลงคาดว่ามาจากแรงขายหุ้นบริษัทท่าอากาศยานไทย จำกัด (มหาชน) หรือ AOT ที่ร่วงลงกว่า 4% รวมถึงมีแรงขายนำออกมาในหุ้นกลุ่มแบงก์ ฉุดให้ดัชนีหุ้นไทยปรับตัวลง
ขณะที่ นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวลง รับแรงกดดันจากหุ้น AOT เป็นหลัก จากประเด็นผลกระทบค่าเช่าที่อาจเพิ่มตามการตีความของกรมธนารักษ์ และยังได้แรงขายจากหุ้นในกลุ่มแบงก์ด้วย ทำให้ดัชนีฯหลุดแนวรับที่ 1,565 จุด ทำให้ตลาดฯอ่อนแรง แต่ก็ยังมีลุ้นให้วันนี้ปิดยืนเหนือ 1,565 จุดให้ได้
ทั้งนี้ Sentiment ตลาดฯไม่ค่อยดี อีกส่วนมาจากที่เมื่อวานนี้นักลงทุนต่างชาติได้ขายมากขึ้น และวันนี้ก็มีโอกาสที่ต่างชาติจะขาย เพราะหุ้น AOT ก็ลงหนักติดลบถึง 4% และวอลุ่มเทรดเฉพาะของ AOT ก็เยอะมากด้วย
ด้านตลาดหุ้นในภูมิภาคเอเชียส่วนใหญ่จะอยู่ในแดนบวก พร้อมให้แนวรับ 1,560-1,550 จุด ส่วนแนวต้าน 1,575 จุด
หุ้น 10 อันดับกดดัชนี
 
 ที่มา ASPEN